Kacici-kacici tsarin wasa ne domin wasa ƙwaƙwalwa da kuma samun raha a garin hausa, sunayi ne domin ilimantarwa ko faɗakarwa, kacici-kacici yana zuwa ne ta sigar zance a dunƙule, amma wacce take ƙunshe da amsa, kuma ana buƙatan masu sauraro da su bada amsa akan maganar. Kacici-kcici yana da alaƙa da wasa ƙwaƙwalwa, amman galibi suna da bambamci, wasa ƙwaƙwalwa ana yinshi ta sigar tambaya ko magana a zube,wanda shima kacici-kacici haka yake,sai dai kawai kacici-kacici ana cewa “Kacici-Kacici” idan za ayi,shi kuma wasa ƙwaƙwalwa farawa kawai akeyi. Sannan ana cewa “ƙulin ƙuifita” wanda wannan magana ce wacce bata da ma’anata sigar furuci, amman tana da amsa domin hausawa na cewa “Gauta”. “Gauta”  alama ne dake nuna cewa zaka kasance cikin wasa.. I.Y yahaya (1988b) ya kawo su dayawa a cikin littafin shi, Tana daga ciki hikimar tatsuniya, waƙa, kacici-kacici, faɗakarwa, ilimantarwa da kuma nishaɗantarwa, amman galibin zancen a zukatan hausa alama ce na cewa wannan  cikakken bahaushe ne, kanacewar akwai maƙwaptun hausawa dake yaran hausa a cikin su.